OpenLLM-France/wikimedia huggingface dataset:
# Al·lopurinol

L'al·lopurinol és un compost químic que s'utilitza com a medicament contra la hiperuricèmia (excés d'àcid úric al plasma sanguini) i les seves complicacions; com pot ser la gota.

## Mecanisme d'acció

L'al·lopurinol és un isòmer de la hipoxantina (una purina que es troba de manera natural al cos) i un inhibidor enzimàtic de la xantina oxidasa. Aquest enzim està implicat en l'oxidació de la xantina i hipoxantina, donant lloc a l'àcid úric; el compost final que es produeix mitjançant el metabolisme humà de les purines. La inhibició de la producció d'àcid úric, provoca també uns majors nivells tant de xantina com d'hipoxantina; els quals es converteixen en ribonucleòtids púrics anomenats guanosina i adenosina monofosfat.

## Referències

* 1 2 3 Pacher, P.; Nivorozhkin, A; Szabó, C «Therapeutic Effects of Xanthine Oxidase Inhibitors: Renaissance Half a Century after the Discovery of Allopurinol». Pharmacological Reviews, 58, 1, 2006, pàg. 87–114. DOI: 10.1124/pr.58.1.6. PMC: 2233605. PMID: 16507884.
# Districte d'Uherské Hradiště

El districte d'Uherské Hradiště - (txec) Okres Uherské Hradiště - és un districte de la regió de Zlín, a la República Txeca. La capital és Uherské Hradiště.

## Llista de municipis

Babice - Bánov - Bílovice - Bojkovice - Boršice u Blatnice - Boršice - Břestek - Březolupy - Březová - Buchlovice - Bystřice pod Lopeníkem - Částkov - Dolní Němčí - Drslavice - Hluk - Horní Němčí - Hostějov - Hostětín - Hradčovice - Huštěnovice - Jalubí - Jankovice - Kněžpole - Komňa - Korytná - Košíky - Kostelany nad Moravou - Kudlovice - Kunovice - Lopeník - Medlovice - Mistřice - Modrá - Nedachlebice - Nedakonice - Nezdenice - Nivnice - Ořechov - Ostrožská Lhota - Ostrožská Nová Ves - Osvětimany - Pašovice - Pitín - Podolí - Polešovice - Popovice - Prakšice - Rudice - Salaš - Slavkov - Staré Hutě - Staré Město - Starý Hrozenkov - Strání - Stříbrnice - Stupava - Suchá Loz - Šumice - Sušice - Svárov - Topolná - Traplice - Tučapy - Tupesy - Uherské Hradiště - Uherský Brod - Uherský Ostroh - Újezdec - Vápenice - Vážany - Velehrad - Veletiny - Vlčnov - Vyškovec - Záhorovice - Žítková Zlámanec - Zlechov

## Referències

* ↑ «Czech Republic: Administrative Division (Regions and Districts) - Population Statistics, Charts and Map». [Consulta: 27 desembre 2021].
* ↑ «Regionální statistiky» (en txec). Arxivat de l'original el 2022-01-25. [Consulta: 27 desembre 2021].
# Castell i vila de Vilanova de Prades

El castell de Vilanova de Prades era situat al cim d'un turó, als afores de Vilanova de Prades, a redós de la serra de Llena. Segurament no tingué importància bèl·lica sinó principalment com a lloc de refugi per als qui hi passaven, ja que el pas per Vilanova era obligat per a molts habitants de les Altes Garrigues, de la Segarra, i del Priorat.

## Història

El terme de Vilanova com a tal és esmentat per primera vegada l'any 1159 en la carta de franquesa que el comte Ramon Berenguer IV atorgà als habitants a la població de Prades. Pocs anys més tard, el 1163, el rei Alfons I, juntament amb Albert de Castellvell, castlà de Siurana, donà a Pere de Savellà el lloc de Vilanova amb els seus termes, tal com ja tenia el seu oncle, Pere de Pinós, capellà de l'Espluga de Francolí, per donació de Ramon Berenguer IV, a fi i efecte que repoblés aquesta zona i hi bastís un castell o fortalesa. El 1175, aquest procés ja s'hauria realitzat, atès que el mateix monarca, després de delimitar el terme de Vilanova, concedí als seus habitants les mateixes franqueses que tenien els pobladors de Prades. El 1180, en el seu testament, Pere de Savellà deixà al seu fill Eimeric, casat amb Elisenda, el castell de Vilanova, el qual, segons aquest document, tenia en feu pel rei. El 1183, Eimeric vengué el castell a Bord de Girona el qual moriria poc després de la repoblació de la localitat a mans dels croats en les guerres contra els albigesos. El 1324, el castell i terme de Vilanova de Prades fou integrat dins el comtat de Prades que creà el rei Jaume II a favor del seu fill Ramon Berenguer.

## Arquitectura

Només en resten unes roques una mica més altes, on hi podia haver hagut la torre, i una esplanada que fa (o feia) d'era i que devia ser el lloc on fou construït el cos principal de la fortificació. Vilanova de Prades és un bon exemple de vila closa medieval organitzada al llarg d'un carrer i creada de bell nou al segle xii. Els tres elements urbanístics bàsics que la formaven eren l'església, el castell i un carrer orientat d'est a oest. Al contrari del castell, la vila ha arribat fins ara amb moltes de les característiques de la població del segle xii. S'organitza al llarg de l'anomenat carrer Major, que surt del davant de l'església i va cap a llevant. A part d'aquest carrer, eix principal de la vila, hi ha al sud el carrer de Sant Salvador i al nord, el carrer de Sant Josep. Aquests carrers surten del carrer Major, el segueixen d'una manera paral·lela al llarg d'un tros i després tornen a confluir-hi. Vilanova de Prades era una població closa al voltant d'aquest eix principal. Cap a llevant, hi havia el portal.

## Referències

* 1 2 Bolòs i Masclans, Jordi; Piquer i Ferrer, Esperança. «Castell i vila de Vilanova de Prades». A: El Tarragonès El Baix Camp L'Alt Camp El Priorat La Conca de Barberà. Barcelona: Enciclopèdia Catalana, 1995, p. 443 (Catalunya Romànica, XXI). ISBN 84-412-2512-5.
# Anisaspoides

Anisaspoides és un gènere d'aranyes migalomorfes de la família dels paratropídids (Paratropididae). Fou descrita per primer cop per F. O. Pickard-Cambridge el 1896. És endèmica del Brasil.
L'any 2017, el World Spider Catalog reconeixia només una espècie, Anisaspoides gigantea.

## Referències

* ↑ F. O. Pickard-Cambridge, 1896 : On the Theraphosidae of the lower Amazons: being an account of the new genera and species of this group of spiders discovered during the expedition of the steamship "Faraday" up the river Amazons. Proceedings of the Zoological Society of London, vol.1896, p.716-766 (text íntegre).
* 1 2 «Paratropididae». Natural History Museum Bern. [Consulta: 27 març 2017].

## Enllaços externs

* Gènere Anisaspoides:
    Anisaspoides (en anglès). Encyclopedia of Life.
    (anglès) World Spider Catalog: Anisaspoides F. O. Pickard-Cambridge, 1896 en la família Paratropididae +base de dades
    Anisaspoides a Animal Diversity Web (anglès)
    TSN al web del Sistema Integrat d'Informació Taxonòmica. (anglès)
* Espècie Anisaspoides gigantea :
    Anisaspoides gigantea a Animal Diversity Web (anglès)
    TSN al web del Sistema Integrat d'Informació Taxonòmica. (anglès)
    (anglès) World Spider Catalog: Anisaspoides gigantea F. O. P.-Cambridge, 1896 en la família Paratropididae +base de dades
# Buverchy

Buverchy és un municipi francès situat al departament del Somme i a la regió dels Alts de França. L'any 2007 tenia 39 habitants.

## Demografia
### Població

El 2007 la població de fet de Buverchy era de 39 persones. Hi havia 12 famílies de les quals 8 eren parelles sense fills i 4 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 18 habitatges, 14 eren l'habitatge principal de la família, 1 era una segona residència i 3 estaven desocupats. Tots els 18 habitatges eren cases. Tots els 14 habitatges principals que hi havia estaven ocupats pels seus propietaris; 1 tenia tres cambres, 3 en tenien quatre i 10 en tenien cinc o més. 13 habitatges disposaven pel capbaix d'una plaça de pàrquing. A 6 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Buverchy el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 8 | 45 a 49 | 4 |
| 0 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 4 |
| 8 | 15 a 19 | 8 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 30 persones, 25 eren actives i 5 eren inactives. De les 25 persones actives 23 estaven ocupades (16 homes i 7 dones) i 2 estaven aturades (1 home i 1 dona). Totes les 5 persones inactives estaven classificades com a «altres inactius».

### Activitats econòmiques

L'únic establiment que hi havia el 2007 era d'una entitat de l'administració pública.
L'any 2000 a Buverchy hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Buverchy a l'INSEE.
* Évolution et structure de la population Fitxa amb el detall de dades de Buverchy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ana Pastor

«Ana Pastor» té aquests significats:
* Ana Pastor Julián (1957-), una política espanyola.
* Ana Pastor García (1977-), una periodista espanyola.
# Ernesto Jiménez Sánchez

Ernesto Jiménez Sánchez (Albacete, 13 de setembre de 1859 - † Madrid, 1928) va ser un magistrat i polític espanyol

## Trajectòria

A començament de la dècada de 1920 era magistrat del Tribunal Suprem d'Espanya, i cap al 21 de desembre de 1923 fou ascendit a subsecretari del Ministeri de Justícia d'Espanya amb rang de ministre pel directori militar de Primo de Rivera. Va ocupar el càrrec fins al 22 de gener de 1924, quan fou nomenat el també magistrat Francisco García-Goyena y Alzugaray.
El 12 de setembre de 1927 fou nomenat membre de l'Assemblea Nacional Consultiva com a "representant amb dret propi". El 17 de gener de 1928 el President de l'Assemblea, José María Yanguas y Messía, en va informar de la seva defunció.

## Referències

* ↑ Nomenament al diari ABC, 22 de desembre de 1923
* ↑ Fitxa del Congrés dels Diputats
Càrrecs públics :
| Precedit per: Fernando Cadalso Manzano | Ministre de Gràcia y Justícia 1923 - 1924 | Succeït per: Francisco García-Goyena y Alzugaray |
# Callionymus io

Callionymus io és una espècie de peix de la família dels cal·lionímids i de l'ordre dels cipriniformes que es troba a Myanmar.

## Referències

* ↑ FishBase (anglès)

## Bibliografia

* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# American Gods

American Gods és una sèrie de televisió de drama fantàstic estatunidenca basada en la novel·la homònima de Neil Gaiman del 2001 i desenvolupada per Bryan Fuller i Michael Green per a la cadena de cable Starz. Produïda per Fremantle North America i distribuïda per Lionsgate Television, la primera temporada es va estrenar el 30 d'abril de 2017. Fuller i Green van ser els productors guionistes de la primera temporada i van ser substituïts per Jesse Alexander per a la segona temporada. Charles H. Eglee va ser el productor guionista de la tercera temporada. Gaiman va exercir de productor executiu. S'ha subtitulat al català.
Ricky Whittle interpreta el protagonista de la sèrie Shadow Moon, que coneix un home estrany anomenat Dimecres (Ian McShane) després de ser alliberat de la presó i aviat es veu embolicat en un conflicte a gran escala entre els antics déus i els nous déus, que es fan més forts cada dia. El maig de 2017, la sèrie es va renovar per a una segona temporada, que es va estrenar el 10 de març de 2019. La setmana següent, Starz va renovar American Gods per a la tercera temporada, que es va estrenar el 10 de gener de 2021. El març de 2021, la sèrie es va cancel·lar després de tres temporades.
La sèrie, principalment la primera temporada, va rebre elogis pel seu estil visual i interpretació i va rebre dues nominacions a la 69a edició dels premis Primetime Emmy al millor disseny de títol principal i als efectes visuals especials. També va rebre tres nominacions als premis de la Crítica Cinematogràfica de 2017, incloent-hi la de millor sèrie dramàtica, millor actor en una sèrie dramàtica per a McShane i millor actriu secundària en una sèrie dramàtica per a Gillian Anderson.

## Referències

* ↑ Goldberg, Lesley. «Starz, Bryan Fuller Board Neil Gaiman's 'American Gods'», 01-07-2014. Arxivat de l'original el 27 març 2019. [Consulta: 21 juliol 2014].
* ↑ Andreeva, Nellie. «Fantasy Novel 'American Gods' Being Developed As Drama Series By FremantleMedia», 03-02-2014. Arxivat de l'original el 16 novembre 2020. [Consulta: 30 març 2017].
* ↑ Petski, Denise. «'American Gods' Hires New Showrunner For Season 2», 02-02-2018. Arxivat de l'original el 5 novembre 2018. [Consulta: 2 febrer 2018].
* ↑ Patten, Dominic. «It's Official! Starz Renews 'American Gods' For Third Season, Finds New Showrunner», 15-03-2019. Arxivat de l'original el 17 març 2019. [Consulta: 16 març 2019].
* ↑ «American Gods». Desdelsofà.cat. [Consulta: 18 octubre 2022].
* ↑ Robinson, Joanna. «American Gods Author Neil Gaiman on Why Casting The 100s Ricky Whittle as Shadow Is So Vital», 28-01-2016. Arxivat de l'original el 16 novembre 2020. [Consulta: 3 març 2016].
* ↑ Patten, Dominic. «'American Gods' Canceled at Starz; No Season 4 But Maybe A TV Movie», 29-03-2021. [Consulta: 29 març 2021].

## Enllaços externs

* American Gods - Lloc web oficial
# Desigualtat de Kantoróvitx

En matemàtiques, la desigualtat de Kantoróvitx és un cas particular de la desigualtat de Cauchy-Schwarz, que és una generalització de la desigualtat triangular.
La desigualtat triangular afirma que les longituds de dos costats de tot trinagle, sumades, són més grans o iguals que la longitud del tercer costat. En termes més simples, la desigualtat de Kantoróvitx tradueix la idea bàsica de la desigualtat triangular en termes i convenis de notació de programació lineal. (Vegeu espai vectorial, espai prehilbertià i espai vectorial normat com a altres exemples de com les idees bàsiques inherents de la desigualtat triangular -segment lineal i distància- poden ser generalitzades a contextos més amplis).
Més formalment, es pot expressar la desigualtat de Kantoróvitx com:
    Sigui
       $p_{i}\geq 0,\quad 0<a\leq x_{i}\leq b{\text{ per }}i=1,\dots ,n.$
    Sigui $A_{n}=\{1,2,\dots ,n\}.$
    Llavors
       ${\begin{aligned}&\qquad \left(\sum _{i=1}^{n}p_{i}x_{i}\right)\left(\sum _{i=1}^{n}{\frac {p_{i}}{x_{i}}}\right)\\&\leq {\frac {(a+b)^{2}}{4ab}}\left(\sum _{i=1}^{n}p_{i}\right)^{2}-{\frac {(a-b)^{2}}{4ab}}\cdot \min \left\{\left(\sum _{i\in X}p_{i}-\sum _{j\in Y}p_{j}\right)^{2}\,:\,{X\cup Y=A_{n}},{X\cap Y=\varnothing }\right\}.\end{aligned}}$
La desigualtat de Kantoróvitx és usada en anàlisi de convergència: fita la taxa de convergència del mètode de gradient descendent de Cauchy.
Han aparegut enunciats equivalents a la desigualtat de Kantoróvitx en diferents camps. Per exemple, la desigualtat de Cauchy–Bunyakovsky-Schwarz i la desigualtat de Wielandt són equivalents a la desigualtat de Kantoróvitx i totes elles són, alhora, casos especials de la desigualtat de Hölder.
La desigualtat de Kantoróvitx du el nom de l'economista i matemàtic rus Leonid Kantoróvitx, un pioner en el camp de la programació lineal que va guanyar el Premi Nobel d'Economia.
També existeix la versió matricial de la desigualtat de Kantoróvitx, atribuïda a Marshall i Olkin.

## Referències

* Weisstein, Eric W., «Kantorovich Inequality» a MathWorld (en anglès).
* Cauchy-Schwarz inequality a PlanetMath
* Mathematical Programming Glossary entry on "Kantorovich inequality"
* MARSHALL A. W. and OLKIN, I., Matrix versions of the Cauchy and Kantorovieh inequatities. Aequationes Mathematicae 40 (1990), pp. 89–93.

## Enllaços externs

* Biografia de Leonid V. Kantoróvitx
# Caïstre

* Aquest article tracta sobre un personatge mitològic. Si cercau el riu, vegeu Riu Caïstre.
En la mitologia grega, Caïstre (en grec antic: Κάϋστρος) va ser una divinitat fluvial associada al riu Caïstre, un riu de Lídia (Àsia Menor).
Segons Hesíode, era fill d'Oceà i Tetis i, per tant, germà de les Oceànides. Altres tradicions diuen que és fill d'Aquil·les i de l'amazona Pentesilea. Un fill seu va ser Efes, fundador de la ciutat homònima. També és considerat pare de Semíramis, que l'hauria tingut amb Dèrceto, una deessa-peix. També és esmentat per Homer a la Ilíada.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. D'Homer al segle ii dC. Enciclopèdia Catalana - Fundació Institut Cambó, 2015, p. 1000. ISBN 9788441224223.
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 81. ISBN 9788496061972.
* ↑ Pausànias. Descripció de Grècia, p. VII, 2,7.
* ↑ Homer, Ilíada, II 459-463.
# Bogota (Nova Jersey)

Bogota és una població dels Estats Units a l'estat de Nova Jersey. Segons el cens del 2008 tenia 7.917 habitants.

## Demografia

Segons el cens del 2000, Bogota tenia 8.249 habitants, 2.874 habitatges, i 2.126 famílies. La densitat de població era de 4.190,7 habitants/km².
Dels 2.874 habitatges en un 36,5% hi vivien nens de menys de 18 anys, en un 56% hi vivien parelles casades, en un 13,8% dones solteres, i en un 26% no eren unitats familiars. En el 21,9% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,38.
Per edats la població es repartia de la següent manera: un 25,3% tenia menys de 18 anys, un 8,2% entre 18 i 24, un 32,1% entre 25 i 44, un 23,3% de 45 a 60 i un 11,1% 65 anys o més.
L'edat mediana era de 36 anys. Per cada 100 dones de 18 o més anys hi havia 87,1 homes.
La renda mediana per habitatge era de 59.813 $ i la renda mediana per família de 69.841 $. Els homes tenien una renda mediana de 49.347 $ mentre que les dones 36.406 $. La renda per capita de la població era de 25.505 $. Aproximadament el 2,6% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bogota». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Bogota». American Fact Finder. Oficina del Cens dels Estats Units, 12-01-2010.
# Alfons Gumfaus i Bas

Alfons Gumfaus i Bas (Olesa de Montserrat, 14 de maig de 1882 - 21 d'octubre de 1950) fou un professor de dibuix i de pintura a l'Escola Municipal d'Arts i Oficis d'Olesa. Alhora, també va destacar per les seves obres escultòriques, de pintura i per les fotografies. Cal destacar un important llegat fotogràfic d'inicis del segle xx, entre el 1910 i el 1936, al municipi i que es pot consultar a l'Arxiu Històric Municipal d'Olesa de Montserrat.
La seva obra fotogràfica, d'aproximadament 300 fotografies, ens permet veure com era Olesa de Montserrat cent anys enrere. Aquest artista era excursionista i plasma sobre paper diferents fotografies de paisatge regional com també fotografies de caràcter social amb olesans i olesanes i llurs famílies. A més a més, sembla que fou un dels primers olesans en disposar de càmera fotogràfica, aquell temps però amb fotografies en plaques de vidre.
Del 3 de novembre fins al 3 de desembre es va fer una exposició anomenada Mirades d'Alfons Gumfaus. Fotografia 1910-1936 a la Casa de Cultura d'Olesa de Montserrat dirigida per l'olesà Pep Boltà. El divendres 1 de desembre es va fer una visita comentada per l'exposició a càrrec de l'arxiver municipal Toni Perez Solsona i del mateix Pep Boltà acompanyats del regidor de Cultura Xavier Rota Boada i alguns dels antics alumnes d'aquest artista.

## Obres escultòriques destacades

* Façana principal del Teatre Olesa
* Bust de Santa Paula Montal i Fornés, escolàpia i fundadora de les Filles de Maria Escolàpies

## Referències

* ↑ Soler Gironès, Joan. L'aigua: patrimoni d'Olesa de Montserrat. Itineraris poètics. Volum II. Olesa de Montserrat: Comunitat Minera Olesana, 2016.
* ↑ Montserrat, Ajuntament d'Olesa de. «Visita comentada a l'exposició Mirades d'Alfons Gumfaus». Arxivat de l'original el 2017-12-04. [Consulta: 5 desembre 2017].
# Campionats del món de ciclisme de muntanya i trial de 2000

Els Campionats del món de ciclisme de muntanya i trial de 2000 van ser l'11a edició dels Campionats del món de ciclisme de muntanya organitzats per la Unió Ciclista Internacional. Les proves tingueren lloc del 3 a l'11 de juny de 2000 a l'estació d'esquí de Sierra Nevada (Andalusia) a Espanya. Per primer cop es disputaven conjuntament els campionats del món de ciclisme de muntanya amb els de trial, que fins aquell moment s'havien organitzat independentment.

## Resultats
### Camp a través

| Proves | Or | Plata | Bronze |
| Masculí | Miguel Martinez (FRA) | Roland Green (CAN) | Bart Brentjens (NED) |
| Femení | Margalida Fullana (ESP) | Alison Sydor (CAN) | Paola Pezzo (ITA) |
| Masculí sub-23 | José Antonio Hermida (ESP) | Martí Gispert (ESP) | Kashi Leuchs (NZL) |
| Masculí júnior | Walker Ferguson (USA) | Iñaki Lejarreta (ESP) | Florian Vogel (SUI) |
| Femení júnior | Sonja Traxel (SUI) | Maja Włoszczowska (POL) | Nicole Cooke (GBR) |
| Relleus Mixt | Espanya Roberto Lezaun Margalida Fullana Iñaki Lejarreta José Antonio Hermida | Suïssa Florian Vogel Christoph Sauser Barbara Blatter Silvio Bundi | Itàlia Marco Bui Leonardo Zanotti Mirko Faranisi Paola Pezzo |

### Descens

| Proves | Or | Plata | Bronze |
| Masculí | Myles Rockwell (USA) | Steve Peat (GBR) | Mickael Pascal (FRA) |
| Femení | Anne-Caroline Chausson (FRA) | Katja Repo (FIN) | Marla Streb (USA) |
| Masculí júnior | Julien Poomans (FRA) | Michael Hannah (AUS) | Jean-Paul Labossiere (FRA) |
| Femení júnior | Kathy Pruitt (USA) | Helen Gaskell (GBR) | Fionn Griffiths (GBR) |

### Dual Slalom

| Proves | Or | Plata | Bronze |
| Masculí | Wade Bootes (AUS) | Brian Lopes (USA) | Mickael Deldycke (FRA) |
| Femení | Anne-Caroline Chausson (FRA) | Tara Llanes (USA) | Sabrina Jonnier (FRA) |

### Trial

| Proves | Or | Plata | Bronze |
| Masculí - 20 polzades | Daniel Comas (ESP) | Marco Hösel (GER) | Juan Antonio Linares (ESP) |
| Masculí - 26 polzades | Marc Vinco (FRA) | Marc Caisso (FRA) | Bruno Arnold (FRA) |
| Masculí júnior - 20 polzades | Kenny Belaey (BEL) | Simon Billmaier (GER) | Michael Hampel (GER) |
| Masculí júnior - 26 polzades | Kenny Belaey (BEL) | Giacomo Coustellier (FRA) | Thomas Ohler (AUT) |
| Equips - 20 polzades | Espanya | Alemanya | Polònia |
| Equips - 26 polzades | França | Espanya | Polònia |

## Medaller

| Pos. | País | Or | Plata | Bronze | Total |
| 1 | França | 6 | 2 | 5 | 13 |
| 2 | Espanya | 5 | 3 | 1 | 9 |
| 3 | Estats Units | 3 | 2 | 1 | 6 |
| 4 | Bèlgica | 2 | 0 | 0 | 2 |
| 5 | Suïssa | 1 | 1 | 1 | 3 |
| 6 | Austràlia | 1 | 1 | 0 | 2 |
| 7 | Alemanya | 0 | 3 | 1 | 4 |
| 8 | Regne Unit | 0 | 2 | 2 | 4 |
| 9 | Canadà | 0 | 2 | 0 | 2 |
| 10 | Polònia | 0 | 1 | 2 | 3 |
| 11 | Finlàndia | 0 | 1 | 0 | 1 |
| 12 | Itàlia | 0 | 0 | 2 | 2 |
| 13 | Àustria | 0 | 0 | 1 | 1 |
| 13 | Països Baixos | 0 | 0 | 1 | 1 |
| 13 | Nova Zelanda | 0 | 0 | 1 | 1 |
| Total | Total | 18 | 18 | 18 | 54 |

## Referències

* Web oficial UCI
* Resultats masculins a les-sports.info
* Resultats femenins a les-sports.info